Legal Document

Category: 851

Text:
12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 86 της 23 Φεβρ./7 Μαρτ. 1988 (ΦΕΚ Α΄  41) Οργανισμός του Ταμείου επικουρικής Ασφάλισης – Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων. Έχοντας υπόψη: 1.Τις διατάξεις: α)της παρ. 5 του άρθρ. 24 του Ν. 1558/1985 «Κυβέρνηση και Κυβερνητικά όργανα» (ΦΕΚ 137/Α/85), β)του νόμου 1586/86 «Βαθμολογική διάρθρωση των θέσεων του Δημοσίου Νομικών Προσώπων Δημοσίου Δικαίου και των Οργανισμών τοπικής αυτοδιοίκησης και άλλες διατάξεις» (ΦΕΚ 37/Α/1.4.86), γ)της παραγρ. 1 του άρθρου 17 του Ν. 1320/1983 (ΦΕΚ 6/Α/83). 2.Την 2389/87 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Σπ. Καλούδη» (ΦΕΚ 81/Β/87). 3.Την αριθ. 608/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Ταμείο Επικ.Ασφ.Προν.& Κοινής Διανομής Πωλ.Βενζίνης Αθηνών-Πειρ.& Περιχ. 39.Ν.γ.10-12 190 (Αντί για τη σελ. 1402,07(γ) Σελ. 1402,07(δ) Τεύχος ΙΑ-5-2 Σελ. 79 191 Άρθρο 1. Διάρθρωση Υπηρεσιών. 1.Οι Υπηρεσίες του Ταμείου Επικουρικής Ασφάλισης Προνοίας και Κοινής Διανομής Πωλητών Βενζίνης Αθηνών Πειραιώς και Περιχώρων αποτελούν Διεύθυνση, συγκροτουμένη από τα πιο κάτω Τμήματα και Γραφεία: α)Τμήμα Ασφάλισης β)Τμήμα Εσόδων – Παροχών γ)Τμήμα Διοικητικού – Οικονομικού δ)Γραφείο Μηχανογράφησης ε)Γραφείο Νομικών Υποθέσεων Άρθρο 2. Αρμοδιότητες Διεύθυνσης Οι αρμοδιότητες της Διεύθυνσης ανάγονται στα παρακάτω θέματα που κατανέμονται μεταξύ των τμημάτων και γραφείων αυτής ως εξής: α)Τμήμα Ασφάλισης. Η προετοιμασία και η έκδοση των συνταξιοδοτικών αποφάσεων των ασφαλισμένων του Ταμείου. Η τήρηση του αρχείου και ενημέρωση του μητρώου των ασφαλισμένων και συνταξιούχων. β)Τμήμα Εσόδων – Παροχών. Η φροντίδα για την παροχή του μηνιαίου μερίσματος στους Μετόχους – Ασφαλισμένους του Ταμείου, και Συντάξεων. Η παρακολούθηση της σωστής και έγκαιρης απόδοσης από τις Εταιρείες. Πετρελαιοειδών των εισφορών που παρακρατούνται υπέρ του Ταμείου. Η παρακολούθηση των εσόδων που καθυστερούν και η κίνηση της νόμιμης διαδικασίας για την αναγκαστική είσπραξή τους. Η συμφωνία κάθε μήνα και στο τέλος του χρόνου των απαιτήσεων του Ταμείου, η έκδοση και αποστολή των σχετικών βεβαιώσεων στους μετόχους για τις Οικονομικές Εφορίες. Η Επιθεώρηση και ο έλεγχος των μεταβολών της λειτουργίας των πρατηρίων ή των σταθμών αυτοκινήτων με βενζιναντλίες. γ)Τμήμα Διοικητικού – Οικονομικού. Η παρακολούθηση των μεταβολών της υπηρεσιακής κατάστασης του Προσωπικού του Ταμείου και μέριμνα για την επιμόρφωσή του. Η τήρηση ατομικών φακέλων του προσωπικού. Η Γραμματειακή εξυπηρέτηση του Ταμείου. Η παραλαβή και τήρηση σειρών φύλλων Εφημερίδας της Κυβέρνησης. Επισκευή και συντήρηση του κτιρίου. Η μέριμνα για την καθαριότητα και φύλαξη του κτιρίου του Ταμείου. Η μέριμνα για τη βεβαίωση του γνήσιου της υπογραφής του προσωπικού και των πολιτών. Η βεβαίωση από τον προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιώ εγγράφων των οποίων το πρωτότυπο έχει εκδοθεί από το Ταμείο ύστερα από αντιπαραλαβή τους με το επιδεικνυόμενο σχετικό πρωτότυπο ή ακριβές αντίγραφο. Σελ. 1402,08(δ) Τεύχος ΙΑ-5-2 Σελ. 80 Η μέριμνα για τη σύσταση στις Υπηρεσίες πάγιας προκαταβολής χαρτοσήμου και λοιπών ενσήμων καθώς και εντύπων υπευθύνων δηλώσεων για την εξυπηρέτηση των πολιτών. Η διενέργεια των πάσης φύσεως διαγωνισμών που προκηρύσσει το Ταμείο. Η τήρηση λογιστικών βιβλίων, η σύνταξη  Ισολογισμών – Απολογισμών και η κατάρτιση των Προϋπολογισμών των τριών Κλάδων του Ταμείου «Επικουρικής Ασφαλίσεως, Κοινής Διανομής και Προνοίας». Η παρακολούθηση των περιουσιακών στοιχείων του Ταμείου. Η σύνταξη των μισθοδοτικών καταστάσεων του Προσωπικού του Ταμείου. Η σύνταξη των μισθοδοτικών καταστάσεων του Προσωπικού του Ταμείου. δ)Γραφείο Μηχανογράφησης. Η μέριμνα για την επεξεργασία στοιχείων και μηχανογράφηση όλων των εργασιών του Ταμείου. Η κατάρτιση σχετικών προγραμμάτων. Η προετοιμασία στοιχείων για μηχανογραφική επεξεργασία. Η τήρηση και ενημέρωση μηχανογραφικού αρχείου. ε)Γραφείο Νομικών υποθέσεων. Η παροχή νομικών συμβουλών και γνωμοδοτήσεων προς τις υπηρεσίες του Ταμείου. Η επεξεργασία και κατάρτιση των κάθε φύσης συμβάσεων του Ταμείου με τρίτους. Η παρακολούθηση και διεξαγωγή των κάθε φύσης δικαστικών υποθέσεων του Ταμείου. Η επεξεργασία των Νόμων, Π. Δ/των, Υπουργικών Αποφάσεων που προτείνονται από το Ταμείο καθώς και η τροποποίηση διατάξεων της νομοθεσίας του Ταμείου. Άρθρο 3. Σύσταση Κλάδων. Στο Ταμείο Επικουρικής Ασφάλισης – Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων συνιστώνται οι πιο κάτω Κλάδοι: α)Κλάδος ΤΕ Διοικητικός – Λογιστικός της Κατηγορίας ΤΕ. β)Κλάδος ΔΕ Προσωπικού Η/Υ της Κατηγορίας ΔΕ. γ)Κλάδος ΔΕ Δακτυλογράφων – Στενογράφων της Κατηγορίας ΔΕ. δ)Κλάδος ΥΕ Προσωπικού Καθαριότητας της Κατηγορίας ΥΕ. Άρθρο 4. Σύσταση – μεταφορά θέσεων. 1.Στο Ταμείο Επικουρικής Ασφάλισης – Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων συνιστώνται τέσσερις (4) θέσεις ως εξής: α)Κλάδος ΔΕ Προσωπικού Η/Υ, δύο (2) θέσεις. β)Κλάδος ΥΕ Βοηθητικού Προσωπικού, μία (1) θέση. γ)Κλάδος ΥΕ Προσωπικού Καθαριότητας, μία (1) θέση. 2.Στον Κλάδο ΤΕ Διοικητικό – Λογιστικό μεταφέρονται δύο (2) θέσεις από τον Κλάδο ΔΕ Διοικητικό – Λογιστικό. 3.Στο Κλάδο ΔΕ Δακτυλογράφων – Στενογράφων μεταφέρεται μία (1) θέση από τον Κλάδο ΔΕ Διοικητικό – Λογιστικό. 39.Ν.γ.12 Ταμείο Επικ.Ασφ.Προν.& Κοινής Διανομής Πωλ.Βενζίνης Αθηνών-Πειρ.& Περιχ. 192 Άρθρο 5. Διάρθρωση υπηρεσιών. Οι θέσεις του Προσωπικού του Ταμείου Επικουρικής Ασφάλισης – Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων που προβλέπονται από την Φ. 210/107/87 (ΦΕΚ 241/Β/87) Υπουργική απόφαση και το άρθρο 4 του παρόντος διατάγματος διαρθρώνονται ως εξής: Α. Μόνιμο προσωπικό. Κατηγορία ΠΕ Κλάδος ΠΕ Διοικητικός – Οικονομικός, θέσεις (5). Προσόν διορισμού στον εισαγωγικό βαθμό ορίζεται πτυχίο ή δίπλωμα νομικής ή πολιτικών ή οικονομικών επιστημών ή κοινωνιολογίας ή διοίκησης επιχειρήσεων Α.Ε.Ι. της ημεδαπής ή πτυχίο ή δίπλωμα ΑΣΟΕΕ ή ΠΑΣΠΕ ή ανώτατων βιομηχανικών σχολών της ημεδαπής ή ισότιμο, αντίστοιχης ειδικότητας, σχολών της αλλοδαπής. Κατηγορία ΤΕ 1.Κλάδος ΤΕ Διοικητικός – Λογιστικός, θέσεις δύο (2) Προσόν διορισμού στον εισαγωγικο βαθμό ορίζεται πτυχίο ή δίπλωμα διοίκησης επιχειρήσεων ή λογιστικής ΤΕΙ ή το ομώνυμο ή αντίστοιχης ειδικότητας πτυχίο ή δίπλωμα ισότιμων σχολών της ημεδαπής ή αλλοδαπής, η ΚΑΤΕΕ ή ισότιμων σχολών της ημεδαπής ή αλλοδαπής, ή πτυχίο ή δίπλωμα της σχολής στατιστικής που λειτούργησε υπό την εποπτεία της Ανώτατης Βιομηχανικής Σχολής Πειραιά. 2.Ααπό τις πιο πάνω θέσεις δεν πληρούνται ισάριθμες με τους τυχόν υπηρετούντες επί πλέον του αριθμού των προβλεπομένων θέσεων του Κλάδου ΔΕ Διοικητικού – Λογιστικού. Κατηγορία ΔΕ α)Κλάδος ΔΕ Διοικητικός – Λογιστικός, θέσεις έξι (6) Προσόντα διορισμού για μια πενταετία από την έναρξη ισχύος του ν. 1586/86 (1.4.86), προσόν διορισμού στον εισαγωγικό βαθμό ορίζεται απολυτήριος τίτλος Λυκείου ή εξαταξίου Γυμνασίου ή ισότιμου σχολείου ανεξάρτητα από ειδικότητα. Για την επόμενη πενταετία οι θέσεις του κλάδου καλύπτονται κατά το ήμισυ από κατόχους απολυτηρίου τίτλου Λυκείου ή εξαταξίου Γυμνασίου ή ισότιμου σχολείου ανεξάρτητα από ειδικότητα και κατά το ήμισυ από κατόχους απολυτηρίου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου τεχνικού – επαγγελματικού Λυκείου. Μετά τη συμπλήρωση της δεύτερης πενταετίας, οι θέσεις του κλάδου καλύπτονται αποκλειστικά από κατόχους απολυτηρίου τίτλου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου τεχνικού – επαγγελματικού Λυκείου. β)Κλάδος ΔΕ Δακτυλογράφων – Στενογράφων θέση (1) ειδικότητας Ελληνικής Δακτυλογραφίας. Προσόντα διορισμού, ορίζονται για μια πενταετία από την έναρξη ισχύος του Ν. 1586/1986 (1.4.1986), απολυτήριο τίτλος Λυκείου ή εξαταξίου Γυμνασίου ή ισότιμου σχολείου ανεξάρτητα από ειδικότητα. Για την επόμενη πενταετία οι θέσεις του κλάδου καλύπτονται κατά το ήμισυ από κατόχους απολυτηρίου τίτλου Λυκείου ή εξαταξίου Γυμνασίου και κατά το ήμισυ από κατόχους απολυτηρίου τίτλου τμήματος υπαλλήλων γραφείου (διοίκησης) τεχνικού – επαγγελματικού Λυκείου. Για όλες τις παραπάνω περιπτώσεις ορίζεται ως πρόσθετο προσόν διορισμού η άριστη, γνώση ελληνικής δακτυλογραφίας. Μετά τη συμπλήρωση της δεύτερης πενταετίας, οι θέσεις του κλάδου καλύπτονται αποκλειστικά από κατόχους απολυτηρίου τίτλου τμήματος υπαλλήλων γραφείου (διοίκησης) τεχνικού – επαγγελματικού Λυκείου. γ)Κλάδος ΔΕ Προσωπικού Η/Υ θέσεις δύο (2) με βαθμούς Γ-Α εκ των οποίων η μία (1) θέση ειδικότητας Προγραμματισμού Η/Υ και η άλλη Χειριστού Η/Υ. Προσόν διορισμού στον εισαγωγικό βαθμό ορίζεται ομώνυμος ή αντίστοιχος με την ειδικότητα απολυτήριος τίτλος Τεχνικού – Επαγγελματικού Λυκείου ή Τεχνικής Επαγγελματικής σχολής δευτεροβάθμιας εκπαίδευσης ή σχολής μαθητείας του ΟΑΕΔ του ν. 1346/83 (ΦΕΚ 46/Α) ή άλλης ισότιμης σχολικής μονάδας της ημεδαπής ή αλλοδαπής. Για τους υποψήφιους με απολυτήριο τίτλο τεχνικής επαγγελματικής σχολής δευτεροβάθμιας εκπαίδευσης ή σχολής μαθητείας του ΟΑΕΔ, του Ν. 1346/83 ή άλλης ισότιμης σχολικής μονάδας της ημεδαπής ή αλλοδαπής, απαιτείται και τριετής εμπειρία μετά την κτήση του απολυτηρίου τίτλου στην ειδικότητα ή σε συναφή ειδικότητα. Για τη συμπλήρωση της τριετούς εμπειρίας συνυπολογίζεται και ο χρόνος της στρατιωτικής θητείας κατά τον οποίο ο στρατεύσιμος απασχολήθηκε σε εργασίες της οικείας ειδικότητας ή συναφούς. Σε περίπτωση που δεν είναι δυνατή η κάλυψη θέσεων από υποψηφίους με τα παραπάνω προσόντα, επιτρέπεται ο διορισμός με προσόν απολυτήριο τίτλο Λυκείου ή εξαταξίου Γυμνασίου ή ισότιμου σχολείου ανεξάρτητα από ειδικότητα και σχετική, κατά περίπτωση ειδικότητας, εμπειρία ο τρόπος εγγραφής απόδειξης της οποίας καθορίζεται με την προκήρυξη πλήρωσης κενών θέσεων. Κατηγορία ΥΕ Κλάδος ΥΕ Βοηθητικού Προσωπικού, θέσεις (2) δύο. Κλάδος ΥΕ Προσωπικού Καθαριότητας, θέση (1) μία. Προσόν διορισμού στον εισαγωγικό βαθμό των Κλάδων ΥΕ ορίζεται απολυτήριος τίτλος υποχρεωτικής εκπαίδευσης (δηλαδή απολυτήριο τριταξίου Γυμνασίου ή για υποψηφίους που έχουν αποφοιτήσει μέχρι και το 1980, απολυτήριο δημοτικού σχολείου), η απολυτήριος τίτλος κατώτερης τεχνικής σχολής του ν.δ. 580/1970. Για μια τριετία από την έναρξη ισχύος του ν. 1586/86 (1.4.86) και κάθε φορά που δεν καθίσταται δυνατή η πλήρωση κενών θέσεων κλάδων ΥΕ από υποψηφίους με τα παραπάνω προσόντα, επιτρέπεται ο διορισμός προσωπικού με τυπικό προσόν ορισμένη ειδικότητα ή εμπειρία. Β. Λοιπό προσωπικό. Με έμμισθη εντολή Μία (1) θέση δικηγόρου με άδεια δικηγορίας στον Άρειο Πάγο του Ν. 751/61 (προσωρινή). Άρθρο 6. Προϊστάμενοι θέσεων. 1.Της Διεύθυνσης του Ταμείου προΐσταται υπάλληλος του Κλάδου ΠΕ Διοικητικού – Οικονομικού ή ΤΕ Διοικητικού – Λογιστικού, ή ΔΕ Διοικητικού – Λογιστικού ο οποίος μεριμνά για την εφαρμογή της Νομοθεσίας του Ταμείου και για την εκτέλεση των αποφάσεων του Διοικητικού Συμβουλίου. Παρίσταται στις συνεδριάσεις του Διοικητικού Συμβουλίου ως εισηγητής σ’ όλα τα θέματα που εξετάζονται από αυτό. Παρακολουθεί την λειτουργία των υπηρεσιών του Ταμείου ασκώντας έλεγχο σ’ αυτές. Υπογράφει όλα τα έγγραφα του Ταμείου, με τον Πρόεδρο δε του Δ. Σ. και τον Προϊστάμενο του Τμήματος Διοικητικού – Οικονομικού τις επιταγές, τα εντάλματα πληρωμών και τις εντολές προς τις Τράπεζες. 2.Στα τμήματα του Ταμείου προΐστανται υπάλληλοι του Κλάδου ΠΕ Διοικητικού – Οικονομικού ή ΤΕ Διοικητικού – Λογιστικού, ή ΔΕ Διοικητικού – Λογιστικού πλην του Γραφείου Μηχανογράφησης στο οποίο προΐσταται υπάλληλος του Κλάδου ΔΕ Προσωπικού Η/Υ. Άρθρο 7. Κατάταξη Προσωπικού. Οι υπάλληλοι του Ταμείου Επικουρικής Ασφαλίσεως Προνοίας και Κοινής Διανομής Πωλητών Βενζίνης Αθηνών – Πειραιώς και Περιχώρων που υπηρετούν κατά την έναρξη της ισχύος του διατάγματος αυτού, κατατάσσονται κατά κλάδο ως εξής: (Μετά τη σελ. 1402,08(δ) Σελ. 1402,09 Τεύχος ΙΑ-5-2 Σελ. 81 Ταμείο Επικ.Ασφ.Προν.& Κοινής Διανομής Πωλ.Βενζίνης Αθηνών-Πειρ.& Περιχ. 39.Ν.γ.12 193 α)Στον Κλάδο ΠΕ Διοικητικό- Οικονομικό οι υπάλληλοι του Κλάδου ΠΕ Διοικητικού – Λογιστικού. β)Στον Κλάδο ΔΕ Διοικητικό – Λογιστικό οι υπάλληλοι του Κλάδου ΔΕ Διοικητικού – Λογιστικού. γ)Στον Κλάδο ΥΕ Βοηθητικού Προσωπικού οι υπάλληλοι του κλάδου ΥΕ Βοηθητικού  Προσωπικού. Άρθρο 8. Καταργούμενες διατάξεις. Από τη δημοσίευση του παρόντος καταργείται η αρ. Φ. 210/107/87 (ΦΕΚ 241/Β/87) υπουργική απόφαση. 13. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 210/610 της 24 Μαρτ./20 Απρ.  1988 (ΦΕΚ Β΄ 209) Αναπροσαρμογή των παρεχόμενων συντάξεων του Ταμείου Επικουρικής Ασφαλίσεως Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων. Οι παρεχόμενες από το Ταμείο Επικουρικής Ασφάλισης Πρόνοιας και Κοινής Διανομής Πωλητών Βενζίνης Αθηνών – Πειραιώς και Περιχώρων συντάξεις, αυξάνονται από 1.1.1988 κατά 3.000 δραχμ.